Akashi Kaikyo-broen
Store norske leksikon,Teknologi og industri,Transport,Samferdsel,Broer,Broer utenfor Norge
Akashi Kaikyo-broen er en veibro som inngår i Kobe–Awaji–Naruto Expressway, den østre av de tre bro- og veiforbindelsene mellom Honshu og Shikoku i Japan. Broen går over Akashi-stredet mellom Kobe og Awaji-shima, sørvest for Osaka.
Broen hadde frem til 2022 verdens lengste hovedspenn. Historikk Akashi Kaikyo-broen åpnet i 1998. Under jordskjelvet i Kobe-området i 1995 var broen under bygging. Da forskjøv tårnene seg slik at hovedspennet ble økt med 0,8 meter. Broen ble etter dette dimensjonert for å tåle jordskjelv på opp til 8,5 på Richters skala og en vindstyrke på 80 m/s. Tekniske data Akashi Kaikyo-broen har to brotårn med en høyde på 297 meter over havflaten. Den har seks kjørefelt som ligger oppå en kontinuerlig fagverksbjelke som er 35,5 meter bred og 14 meter høy. Broen er opphengt i de to bærekablene, som er spunnet av høyfaste wire-tråder med strekkstyrke 180 N/mm2.  Type: Hengebro  Materiale: Stål Total lengde: 3911 meter Lengste spenn (hovedspenn): 1991 meter Les mer i Store norske leksikon bro